К-456 «Вилючинск»
К-456 «Тĕвер» — 949А «Антей» проекчĕпе тунă, Лăпкă океан флотне кĕрекен раççей атомлă шывай ракетă крейсерĕ.

Кун-çулĕ 
К-456 крейсер шывай киммин 1988 çулхи нарăсăн 9-мĕшĕнче  Северодвинскри Севмашăн 55 № цехĕнче 649-мĕш савут номерĕпе никĕсне хывнă Карап экипажне 1989 çулта пуçтарнă та 1989 çулхи çурла - 1991 çулхи нарăс тапхăрĕнче вăл Обнинск хулинчи ТÇФ вĕренӳ центрĕнче хăнăхтарнă. 1991 çулхи çĕртмен 28-мĕшĕнче К-456 цехран илсе тухнă та шыва антарнă. СССР Çурçĕр флочĕн тăвăнакан шывай киммисен 339-мĕш уйрăм бригадине кĕртнĕ. 1992 çулхи нарăсăн 15-мĕшĕнче карапа «Касатка» ята панă. К-456 1992 çулхи çурлан 18-мĕшĕнче хĕсмете тăнă.

Çурçĕр флочĕ йышĕнче 
1992 çулхи раштавăн 30-мĕшĕнче «Касатка» хăйĕн базине Анăç Лицăна çитнĕ.  1993 çулхи нарăсăн 50-мĕшĕнче Çурçĕр флочĕн шутĕнчи шывай киммисен 11-мĕш дивизине кĕнĕ. Çав çулăн çурла-авăн уйăхĕченче К-410 экипажĕ, А. П. Ефанов ертсе пынипе, карапа Лăпкă океан флотне Арктика парĕ айĕпе çитерме хатĕрленеççĕ те каçăва пурнăçа кĕртеççĕ. Авăнăн 28-мĕшĕнче «Касатка» Лапкă океан флотĕнчи шывай киммисен 10-мĕш дивизи шутне кĕрет.

Лăпкă океан флочĕ йышĕнче 
1993 çулхи кĕркунне К-456 ракетăсемпе пенĕ. 1995 çулхи авăнăн 25-мĕшĕнче пĕрремĕш ăстрăм пĕр тĕл çине К-186 «Омск» кимĕпе пĕрле ракетăсемпе пенĕ, 1996 çăвăн 23-мĕшĕнче çавăн пекех К-132 «Иркутск» кимĕпе пĕрле ракетăсемпе пенĕ. 1996 çулхи çĕртмен 20-мĕшĕнче Генштаб директивипе «Вилючинск» ят панă, çапах та официаллă «Касатка» ятпах çӳренĕ. Çав çултах тактика ушкăнĕпе ТÇФ тĕп çарпуçĕн ракетăпа пеме хатĕрленӳ призне çĕнтерсе илнĕ. 1996 çулхи утă-çурла уйăхĕсенче çапăçу хĕсметĕнче пулнă, ун чухне кимĕн сылтăм авăслав валĕ çĕмĕрĕлет. 2002—2003 çулсенче ДВЗ «Звезда» вăтам юсавра. 2003 çулхи юпа уйăхĕнче В. Дмитриев ертсе пынă К-186 «Омск» экипажĕ йышăнать. 2004 çулхи нарăс уйăхĕнче экипаж карапăн çӳрев тĕрĕслевне ăнăçлă ирттерет те кимĕне пĕрмай хатĕр вăйсен шутне кĕртеççĕ. 2009 çулхи авăн уйăхĕнче вĕренӳ вăхăтĕнче ракетăсемпе пенĕ. 2011 çулхи кăрлачăн 28-мĕшĕнче ТÇФ тĕп çарпуçĕн тапăчĕпе «Тверь» ята куçарнă, Тĕвер облаçĕпе пулăшав хутшăнăвĕсем пуçланаççĕ.

Командирсем 
 А. Г. Ушаков — 1989—1995
 Илья Николаевич Козлов — ? — 1993
 Аркадий Петрович Ефанов — 1993 (К-410 экипажĕн командирĕ, театрсем хушшинчи каçăра)
 А. Е. Цуркан — 1993—1997
 А. В. Дикий — 1997—2000
 Г. Ю. Корсунов 2000—2002
 Е. Лукьянцев
 В. В. Дмитриев — юпа, 2003 — çу, 2004 (командир К-186)
 Л. В. Молдованов — 2007—2008

Асăрхавсем

Каçăсем 
 К-456, «Касатка», «Вилючинск» проект 949А
 flot.com // К-456 «Вилючинск»

949А «Антей» проекчĕн шывай киммисем
«Севмаш» савутĕнче тунă карапсем
РФ ТÇФ Лăпкă океан флочĕн вăрçă карапĕсем